ദിലീപിനെ നായകനാക്കി ബി ഉണ്ണികൃഷ്ണൻ സംവിധാനം ചെയ്യുന്ന കോടതിസമക്ഷം ബാലൻ വക്കീൽ എന്ന ചിത്രത്തിന്റെ ടീസർ പുറത്തെത്തി . വിക്കുള്ളയാളാണ് ദിലീപിന്റെ നായക കഥാപാത്രം . കമ്മാരസംഭവത്തിന് ശേഷം തീയേറ്ററുകളിലെത്തുന്ന ദിലീപ് ചിത്രമാവും ഇത് . ഒരു ബി ഉണ്ണികൃഷ്ണൻ ചിത്രത്തിൽ ദിലീപ് ആദ്യമായാണ് അഭിനയിക്കുന്നത് . മംമ്ത മോഹൻദാസ് നായികയാവുന്ന ചിത്രത്തിന്റെ രചനയും സംവിധായകന്റേതാണ് . പ്രമുഖ ബോളിവുഡ് നിർമ്മാണക്കമ്പനി വയാകോം 18 മോഷൻ പിക്ചേഴ്സ് ആണ് നിർമ്മാണം . ഛായാഗ്രഹണം അഖിൽ ജോർജ് . ഗോപി സുന്ദറും രാഹുൽ രാജും ചേർന്ന് സംഗീതസംവിധാനം .